चुप रहो मुखियाजी ने डपटते हुए कहा सारा गांव जानता है कि तुम क्या हो। डायन कभी मुंह से नहीं स्वीकारती कि वह डायन है। कल अमावस्या है। सुनते हैं इस दिन तुम लोगों का जोर बढ़ जाता है। कल ही तुम मेरा काम कर दो। इसके लिए जो भी लगे बोल देना। कल यह तुम्हारे पास आएगा। मुखियाजी ने अपने साथी की तरफ इशाऱा किया और उन लोगों का नाम बोल देगा। चाहो तो सुअर कटवा सकती हो,या फिर मुर्गा या अंडा की बलि। लेकिन काम होना चाहिए। मुखियाजी ने चलने का उपक्रम किया फिर रूक गए, बोले लेकिन याद रखना यह बात तुम अपने पेट में रखना। यदि भूल से कहीं कुछ बोल दिया तो तुम्हारा क्या हाल होगा सोच लेना।